Diari Oficial de la Generalitat Valenciana


Sumari del DOGV 7108, del 11-09-2013 (2013/8766)

Informació pública de l'Avantprojecte de Llei de Prevenció, Qualitat i Control Ambiental d'Activitats a la Comunitat Valenciana
-------------------------------------------------------------------------------------------------------------------------------

### Dades del document

Número de DOGV
:   7108

Data del DOGV
:   11-09-2013

Secció del DOGV
:   V. ANUNCIS - C) ALTRES ASSUMPTES

Número del document
:   2013/8766


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Informació pública de l'Avantprojecte de Llei de Prevenció, Qualitat i Control Ambiental d'Activitats a la Comunitat Valenciana [2013/8766]  
De conformitat amb el que establix l'article 12 de la Llei 27/2006, de 18 de juliol, per la qual es regulen els drets d'accés a la informació, de participació pública i d'accés a la justícia en matèria de medi ambient, així com els articles 12 i 18 de la Llei 11/2008, de 3 de juliol, de la Generalitat, de Participació Ciutadana de la Comunitat Valenciana, en relació amb l'article 48 del Decret 24/2009, de 13 de febrer, del Consell, sobre la forma, l'estructura i el procediment d'elaboració dels projectes normatius de la Generalitat, se sotmet a audiència ciutadana l'Avantprojecte de Llei de Prevenció, Qualitat i Control Ambiental d'Activitats a la Comunitat Valenciana, de conformitat amb l'Acord adoptat pel Ple del Consell en la seua sessió del dia 2 d'agost de 2013.  
  
El que es posa en general coneixement perquè en el termini d'un mes, comptat a partir de l'endemà de la data de publicació d'este anunci en el Diari Oficial de la Comunitat Valenciana, puguen presentar-se les al·legacions i els suggeriments que es consideren oportuns a l'Avantprojecte de Llei de Prevenció, Qualitat i Control Ambiental d'Activitats a la Comunitat Valenciana. L'últim dia del dit termini serà l'equivalent, en el mes següent, al de la data de publicació de l'anunci.  
  
Finalitzat el període d'audiència ciutadana, s'anunciarà en el Diari Oficial de la Comunitat Valenciana el moment en què podrà consultar-se en la web de la Conselleria d'Infraestructures, Territori i Medi Ambient l'informe relatiu a les al·legacions presentades.  
Durant el mateix termini l'Avantprojecte de Llei de Prevenció, Qualitat i Control Ambiental d'Activitats a la Comunitat Valenciana podrà ser objecte de consulta pública, de dilluns a divendres en hores d'atenció al públic, en el Centre d'Informació i Documentació Ambiental (CIDAM) de la Conselleria d'Infraestructures, Territori i Medi Ambient, siti en el carrer Castán Tobeñas, 77, de València, així com en la pàgina web de la Conselleria d'Infraestructures, Territori i Medi Ambient, , a través dels apartats següents:  
  
- Apartat Destaquem, accés directe a l'Avantprojecte de Llei de Prevenció i Control Ambiental d'Activitats.  
- Apartat Qualitat Ambiental i Canvi Climàtic - Control Integrat de la Contaminació - Avantprojecte de Llei de Prevenció i Control Ambiental d'Activitats.  
En els apartats esmentats s'ha habilitat igualment una bústia de suggeriments on podran efectuar-se les aportacions que es consideren oportunes fins al dia de finalització del termini d'audiència ciutadana objecte d'este anunci.  
  
València, 22 d'agost de 2013.- El director general de Qualitat Ambiental: Vicente Tejedo Tormo.